Oeffag C.II

Oeffag C.II – Austrijos-Vengrijos imperijoje Pirmojo pasaulinio karo metu sukurtas karinis žvalgybinis lėktuvas, vienmotoris dvivietis biplanas.

Istorija 
1915 m. Austrijos-Vengrijos kariuomenės vadovybė paskelbė konkursą sukurti ginkluotą žvalgybinį lėktuvą, analogišką Vokietijos imperijos karinių oro pajėgų inspekcijos (vok. Idflieg) sukurtos orlaivių klasifikavimo sistemos „C“ klasei.

Šiam konkursui įmonė „Oesterreichische Flugzeugfabrik“ savo ankstesnių modelių „Typ 50“ ir „Typ 51 (Oeffag C.I)“ pasiūlė orlaivį, gavusį gamyklinį indeksą „Typ 52“. Šis lėktuvas buvo sukurtas nešarvuotų pirmtakų pagrindu. Žvalgo vieta, kuri ankstesniuose modeliuose vis dar buvo priekinėje kabinoje, buvo perkelta į galą, taip palengvinant tiek pilotavimą, tiek ir šaudymo galimybes.

Prototipas, gavęs ofcialų kuriam suteiktas oficialus pavadinimas C.II, pirmam skrydžiui pakilo 1916 m. vasario mėn. Įmonė gavo užsaymą pagaminti 32 orlaivius. Pirmasis serijinis lėktuvas užsakovui buvo pateiktas tų pačių metų spalį. Lėktuvai buvo varomi skysčiu aušinamu vienaeiliu 6 cilindrų varikliu Austro- Daimler 6, išvystančiu 160 AG (118 kW) galią.

Eksploatacija parodė, kad primosios serijos lėktuvai nepasiekdavo deklaruotų greičio ir manevringumo rodiklių. Įgulos taip pat skundėsi per dideliu tūpimo greičiu ir prastu matomumu.

Siekiant išspręsti šias problemas, tų pačių metų gruodį su įmone buvo sudaryta antroji sutartis dėl 32 modernizuotų egzempliorių gamybos. Šis modelis gavo gamyklinį indeksą 52.5 tipą; jame buvo naudojamas galingesnis variklis – forsuotas Austro-Daimler 6, išvystantis 185 AG (136 kW). Antrosios partijos, gavusios oficialų indeksą Oeffag C.II Typ 52.5, užsakymas buvo įvykdytas 1917 m. birželio mėn. Trūkstant 185 AG galios variklių, į dauguma Oeffag C.II Typ 52.5 buvo montuojami ankstesni 160 AG varikliai, dėl ko jų skrydžio rodikliai beveik nepagerėjo.

Konstrukcija 

Oeffag C.II – dvivietis medinės konstrukcijos biplanas. Fiuzeliuažas – medinis, stačiakampio skerspjūvio, dengtas drobe ir fanera. Įgulos kabina sujungta, atvira.

Sparnai medinės konstrukcijos, dengti drobe su dviem tarpatramiais, sutvirtinti į priekį pasvirusiais statramsčiais ir plieniniais trosais. Eleronai tik viršutiniame sparne, nebalansuoti.

Jėgainė – vienas vienaeiilis 6 cilindrų skysčiu aušinamas 160 AG (118 kW) galios variklis „Austro-Daimler Bauart 17000“ (1-oji serija, gamykliniai Nr. 52.01-52.32) arba 185 AG (136 kW) galios vienaeiilis 6 cilindrų skysčiu aušinamas „Austro-Daimler Bauart 18000“ (2-oji serija, gamykliniai numeriai 52.50-52.81).

Uodega – iš plieninių vamzdžių suvirintas rėmas, aptrauktas audiniu; horizontalus stabilizatorius iš dviejų dalių.

Važiuoklė fiksuota, trijų taškų su uodegos šliuožikliu. Pagrindinė važiuoklė su guminiais amortizatoriais.

Eksploatacija 
Pirmosios C.II partijos orlaiviai Austrijos-Vengrijos KOP (vok. k.u.k. Luftfahrtruppen) dalinius pasiekė 1916 m. viduryje. 1917 m. pradžioje dalinius pasiekė ir antrosios partijos orlaiviai. Jie buvo naudojami 3J, 5, 11, 13, 14, 18, 20, 22, 25, 26, 27 ir 30 eskadrilėse (vok. Fliegerkomando – Flik), dislokutose Rytų fronte. Jie taip pat buvo priskirti Flik 31, 36 ir 44, veikusios Balkanų kampanijoje Rumunijos Karalystės pasienio zonoje bei Flik 6, veikusiose Albanijos teritorijoje (Makedonijos fronte). Šie lėktuvai pakeitė jau senstelėjusius Aviatik B.II ir Aviatik B.III.

Visuose frontuose orlaivis susilaukė neigiamo įgulų įvertinimo. 1917 m. viduryje visi „C.II“ buvo perkelti antraeilėms užduotims: ryšiams, mokymui ir lavinimui.

1919 m. Versalio sutartis įpareigojo sunaikinti visus Austrijos-Vengrijos karinius orlaivius arba juos parduoti kaip kompensaciją tautoms nugalėtojoms. 1918 m. spalio 15 d., dar iki oficialiaus Lenkijos nepriklausomybės paskelbimo lenkų karinių organizacijų nariai Krokuvos-Rakowice aerodrome užgrobė 15 vnt. Oeffag C.II lėktuvų. Lapkričio mėn. buvo Lvovo ir Mokotovo aerodromuose lenkams pavyko perimti dar keletą nepažeistų Oeffag C.II. Lenkijos karinės oro pajėgos juos naudojo Sovietų Sąjungos ir Lenkijos kare misijose iš Krokuvos (5-oji ir 7-oji eskadrilės), Lvivo (2-oji ir 6-oji eskadrilės) ir Varšuvos Mokotovo aerodromų.

Šie lėktuvai jau 1918 m. lapkričio 22 d. pradėjo kovos veiksmus prieš Ukrainos liaudies respublikos pajėgas mūšyje dėl Lvivo. Tai buvo pirmosios Lenkijos karinių oro pajėgų kovinės misijos po nepriklausomybės. Orlaiviai taip pat dalyvavo kautynėse Galicijos fronte, taip pat netoli Ciesyno (Tešino, Silezija). Išlikę orlaiviai dalyvavo operacijose iki 1920 m., pavasario puolime Ukrainoje ir kovose prieš sovietų puolimą Lvovo kryptimi. Kai kurie orlaiviai trumpai tarnavo skraidymo mokykloje (lenk. Szkoła Pilotów) Krokuvoje.

Po 1920 m. Oeffag C.II lėktuvų buvo sandėliuojami Lvovo ir Krokuvos aerodromų sandėliuose ir tapo atsarginių dalių šaltiniu. Pirmaisiais 1922 m. mėnesiais Lenkijos Geležinkelių ministerija paprašė Karinių oro pajėgų panaudoti orlaivį Oeffag C.II civilinės aviacijos pašto skrydžiams į Maskvą. Šis prašymas nebuvo patenkintas dėl didelio orlaivių nusidėvėjimo. Paskutinis likęs Oeffag C.II buvo nurašytas 1922 m.

Keletas šio tipo orlaivių buvo naudojami Čekoslovakijos KOP (ček. Češkoslovenske Letectvo).

Trys Oeffag C.II ir aštuoni Oeffag C.I atiteko Jugoslavijos karalystės karinėms oro pajėgoms. Šie lėktuvai buvo naudojami iki trečiojo dešimtmečio vidurio. Negalėdamos įsigyti naujų orlaivių Jugoslavijos Karalystės karinės oro pajėgos tuo laikotarpiu naudojo įvairius nuo karo likusius lėktuvus iki jų techninių resursų pabaigos. Jugoslavijos C.II buvo naudojami Jugoslavijos karališkųjų KOP Antrojo aviacijos pulko pilotų mokykloje Mostare. Jugoslavijos KOP Oeffag C.I vadino „Efag-Daimler 150“ arba „mažuoju Efag“, o Efag C.II – „didysis Efag“ arba, priklausomai nuo sumontuoto variklio, – „Efag-Daimler 160“ arba „Efag-Daimler 185“.

Operatoriai 

 
 k.u.k. Luftfahrtruppen – karinės oro pajėgos

 
 Češkoslovenske Letectvo – karinės oro pajėgos

 
 Siły Powietrzne – karinės oro pajėgos

 
 Југословенско краљевско ратно ваздухопловство – karinės oro pajėgos

Techniniai duomenys

Literatūra 

 (EN) Belcarz, Bartłomiej , Peczkowski, Robert, WHITE EAGLES. The Aircraft, Men and Operations of the Polish Air Force 1918–1939, Ottringham, Hikoki Publications Ltd, 2001, ISBN 1-902109-73-2.
 (PL) Chołoniewski, Krzysztof, Bączkowski, Wiesław : Samoloty wojskowe obcych konstrukcji 1918–1939. Warszawa: Wydawnictwa Komunikacji i Łączności, 1987, seria: Barwa w lotnictwie polskim. Tomik 6. ISBN 83-206-0566-0. OCLC 830086221.
 (FR) Cynk, Jerzy B. Les Avions de L’independance Polonaise Parte 1, Le Fana de l’Aviation no.169, Editions Lariviére, decembre 1983.
 (SR) Димитријевић, Бојан; Миладиновић П., Мицевски М. (2012). Краљевско ваздухопловство – Војно ваздухопловство Краљевине СХС/Југославије 1918–1944. Београд: Институт за савремену историју. ISBN 978-86-7403-169-8.
 (SR) Ђокић, Небојша; Радовановић, Радован (2017). „СТВАРАЊЕ ВАЗДУХОПЛОВСТВА КРАЉЕВИНЕ СХС И ФОРМИРАЊЕ РАТНЕ ДОКТРИНЕ”. Записи, Пожаревац: Историјски Архив Пожаревца. 6: 113–126. ISSN 2334-7082.
 Glass Andrzej: Oeffag C-II. „Skrzydlata Polska”. 3/1973, 21 stycznia 1973. Warszawa: Wydawnictwa Komunikacji i Łączności. ISSN 0137-866X. OCLC 839207783.
 (EN) Grosz, Peter M., Haddow, George, Schiemer, Peter, Austro-Hungarian Army Aircraft of World War I, Boulder, CO, Flying Machines Press, 2002, ISBN 1-89126-805-8.
 (DE) Haberfellner, Wernfried, Schroeder, Walter: Wiener-Neustädter Flugzeugwerke Gesellschaft m. b. H. (Entstehung, Aufbau und Niedergang eines Flugzeugwerkes). 3. izdanje. Weishaupt, Graz . 1999. ISBN 978-3-7059-0000-4.
 (PL) Luto, Krzysztof, Oeffag C-II, 1916, // samolotypolskie.pl – Samoloty w Lotnictwie Polskim,
 (PL) Morgała, Andrzej, Samoloty wojskowe w Polsce 1918–1924, Warszawa, Wyd. Bellona, 1997, ISBN 83-86776-34-X.
 (CZ) Němeček, Václav, Vojenská letadla – letadla první světové války, Praha, Naše vojsko, 1974.
 (EN) Oeffag C II (Öffag C II). bequickorbedead.com
 (RU) Oeffag C.II, Уголок неба, airwar.ru
 (SE) Петровић, О.; Војни аероплани Краљевине СХС/Југославије (Део II: 1931–1941.), Лет 3/2004. Београд, 2004.
 (PL) Sankowski, Wojciech: Oeffag C.II. „Lotnictwo z szachownicą”. 11/2004, s. 2=32-35, 2004. Wrocław: Wydawnictwo Sanko. ISSN 1643-5702. OCLC 69537539.

Išnašos 

Biplanai
Oeffag orlaiviai
Žvalgybiniai lėktuvai